Diari Oficial de la Generalitat Valenciana


Sumari del DOGV 4595, del 25-09-2003 (2003/10074)

Informació pública de l'alternativa tècnica del programa d'actuació integrada per al desenvolupament de la unitat d'execució en sòl urbanitzable UE1-R.08 del Pla General d'Ordenació Urbana del municipi de Vinaròs.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10324


Organisme emissor
:   Urbanisme Sostenible, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució en sòl urbanitzable UE1-R.08 del Pla General d'Ordenació Urbana del municipi de Vinaròs. [2003/10493]
  
La societat mercantil Urbanisme Sostenible, SL amb domicili social en Santa Pola (Alacant), carrer Degà López, núm. 53, amb CIF: B-03712130, mitjançant el present anunci i en aplicació del que disposa l'article 48.C), en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament urbanístic de la unitat d'execució UE1-R.08 del Pla General d'Ordenació Urbana del municipi de Vinaròs, amb la següent delimitació: nord, pati poma; sud, SU.R.09; est, avinguda Gil d'Atrocillo; oest, RENFE.
  
Per a això, d'acord amb l'article 45 i 32.A) i B) del text legal esmentat abans, s'ha procedit a presentar el programa d'actuació integrada corresponent per al desenvolupament de la citada unitat d'execució i la documentació pertinent, que comprén alternativa tècnica i avantprojecte d'urbanització, junt amb les seues memòries corresponents i la resta de documentació, utilitzant la via simplificada del procediment prevista en l'article 48 de la Llei 6/1994, de 15 de novembre.
  
Així, s'ha protocol·litzat alternativa tècnica i avantprojecte d'urbanització, junt amb les seues memòries corresponents i la resta de documentació, en la notaria de Vinaròs del senyor Luis Fernández Santana per mitjà d'acta de data 9 de juny del 2003, amb el número de protocol 710, estant igualment disponibles els exemplars en la Secció d'Urbanisme i Obres de l'Ajuntament de Vinaròs, en el Registre General de la qual s'ha entregat el dia 10 de juny del 2003, número de Registre d'Entrada 7558, podent qualsevol persona, dins del termini de 20 dies comptats a partir del següent a la publicació d'este anunci en el Diari Oficial de la Generalitat Valenciana, comparéixer en la notaria per a obtindre còpia de l'acta o sol·licitar que se li mostre. Així mateix, podrà consultar en l'ajuntament les actuacions derivades de la documentació depositada en este i presentar davant d'ell, per a la seua incorporació, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini de cinc dies a comptar des del venciment del termini de 20 dies ressenyat abans.
  
Expressament es fa constar que este anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en el llistat com la pròpia parcel·la cadastral, o simplement amb el nom del municipi.